Sør-Afrikas parlament

Sør-Afrikas parlament er landets lovgivende forsamling og består av overhuset Provinsenes nasjonale råd (National Council of Provinces) og underhuset Sør-Afrikas nasjonalforsamling (National Assembly of South Africa). Begge hus holder til i Houses of Parliament i Cape Town.

Provinsenes nasjonale råd består av 90 medlemmer. Disse velges indirekte av parlamenter i de ni provinsene. Hver provins velger ti representanter uavhengig av befolkningens størrelse. Representantene gjenspeiler partienes styrke i de ulike parlamentene. Rådet avløste det tidligere senatet etter at grunnloven av 1997 trådte i kraft. 

Nasjonalforsamlingen er landets egentlige lovgivende organ og består av 400 medlemmer som velges direkte.

Nasjonale parlamenter
Sørafrikansk politikk
Cape Town